**Krav om politiattest i Vestsidens Musikkorps**

Styret i Norges Musikkorps Forbund har vedtatt at alle medlemskorps skal kreve politiattest mot seksuelle overgrep mot barn. Ordningen gjelder for alle som skal utføre oppgaver som i vesentlig grad innebærer et tillits- eller ansvarsforhold overfor mindreårige eller mennesker med utviklingshemming. Ordningen trer i kraft 1. okober 2009.

I Vestsidens Musikkorps blir ordningen håndtert på følgende måte:

Alle ansatte og frivillige som skal utføre oppgaver for korpset som innebærer et tillits- eller ansvarsforhold overfor mindreårige eller mennesker med utviklings-hemming skal fremskaffe politiattest.

Dette gjøres i samråd med:

**Linda Strand.** e-post: lindastrand@msn.com, telefon:99449729

eller hennes stedfortreder:

**Nina Bakke.** e-post: nina.bakke@porsgrunn.kommune.no, telefon:48128506

Begge representanter har taushetsplikt overfor uvedkommende i forhold til de

opplysninger de får kjennskap til.

Politiattesten inneholder kun opplysninger om personen for tiden er siktet/tiltalt eller tidligere ilagt forelegg/dømt for brudd på bestemmelser i straffeloven om

seksualforbrytelser overfor barn. Korpset har ikke anledning til å be personen om å innhente politiattest for andre straffbare forhold. Innhenting av politiattest er gratis.

**Innhenting på en-to-tre:**

1: Søknaden om politiattest fylles ut av korpset og den søknaden gjelder for, og

undertegnes av begge. Linda Strand sender søknaden til politiet.

2: Politiet sender attesten som ordinær post til den søknaden gjelder for.

Den sendes ikke til korpset.

3: Den søknaden gjelder for, skal framvise sin politiattest til Linda Strand.

Vestsidens Musikkorps skal ikke lagre attesten, men kun få den framvist til gjennomsyn.

Personer som ikke har fremvist politiattest uten merknad, kan ikke settes til oppgaver som innebærer et tillits- eller ansvarsforhold overfor mindreårige eller mennesker med utviklingshemming.

**Med vennlig hilsen**

**Styret i Vestsidens Musikkorps**

Du kan lese mer om ordningen og hvordan den håndteres på

http://www.musikkorps.no/politiattest